《一古一律贺懒翁宏仲七十》
宋代·陈藻

当年嗽卧丈人家，鼓笛村村改岁华。
选肉必多储胃肾，忌鲜缘不啗鱼虾。
闺房德义谈虽切，事业身穷报自赊。
肺疾晚侵谁是主，看君七十更寒些。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。